Burgundio Pisanus
Burgundio Pisanus (Italiane Borgondione) fuit iudex, iuris consultus, interpres linguae Graecae saeculi 12. Trivio quadrivioque studuit in universitate Pisana; Pisis deinde advocatus iudexque vixit. Pisanorum legatus iter fecit ad Constantinopolim anno 1136; ibi iterum morabat ab anno 1168/1169 usque in 1171; rursus anno 1191 metropolim petivit. Tertio concilio Laterano anno 1179 adfuit. Mortuus est anno 1193.

Versionum omnium quas e Graeco in Latinum confecit celeberrima fuit translatio textuum Graecorum in libris Digestorum seu Pandectarum Iustinianarum, quae translatio deinde ab iudicibus iurisque consultis Pisanis necnon aliis adhibebatur. Versionem Homiliarum nonaginta  ad Evangelium Matthaei, ab Ioanne Chrysostomo Graece scriptarum, Latine anno 1151 perfecit, petente papa Eugenio III cui opus dicatum est. Versionem Homiliarum nonaginta  ad Evangelium Ioannis, ab Ioanne Chrysostomo scriptarum, Latine anno 1173 perfecit titulumque Explanatio in sanctum Iohannem praefixit. Hoc opus ad memoriam Hugolini filii sui dicatum est, qui anno 1168 mortuus erat dum patrem in itinere Constantinopolitano comitabatur. Versionem Nemesii Emeseni De natura hominis imperatori Friderico I dedicavit.

Versiones 
 post 1136 : Liber de vindemiis sive versio Latina libri IV operis de re rustica Cassiani Bassi (cuius operis hodie deperditi textus Graecus partim in Geoponicis Graecis comprehenditur)
 1146/1150 : Expositio fidei orthodoxae ex Iohannis Damasceni Fonte sapientiae
 1151 : Ioannis Chrysostomi Homiliae ad Evangelium Matthaei
 1173 : Ioannis Chrysostomi Homiliae ad Evangelium Iohannis
 1185 : Galeni De sectis medicorum<ref>C. H. Haskins, Studies in the history of mediaeval science (Cantabrigiae, 1927) p. 208</ref>
 Textus graecus e libris Digestorum imperatoris Iustiniani
 Nemesii Emeseni De natura hominis Galeni De complexionibus Galeni Ars medica (Tegni)
 Hippocratis Aphorismi Notae 

 Bibliographia 
 Marie-Thérèse d'Alverny, "Translations and Translators" in Robert Louis Benson et al., edd., Renaissance and renewal in the twelfth century (Cambridge: Harvard University Press, 1982) pp. 421-462 
 
 Walter Berschin, Greek Letters and the Latin Middle Ages. Catholic University of America Press.  Textus interretiale
 Francesco Buonamici, "Liber de vindemiis a Domino Burgundione Pisano de Graeco in Latinum fideliter translatus" in Annali delle Università Toscane vol. 28 (1908), memoria 3, pp. 1-29  Textus Latinus a Thoma Gloning transscriptus
 
 P. Classen, Burgundio von Pisa, Richter, Gesandter, Übersetzer. Heidelberg, 1974. 
 
 
 
 Jean-Louis Gaulin, "Viticulture et vinification dans l’agronomie italienne (xiie-xve siècles)" in Perrine Mane et al., Le Vigneron, la viticulture et la vinification (Flaran, 11. Presses Universitaires du Midi, 1989)
 
 Μ. Morani, "ΙΙ manoscritto Chigiano di Nemesio" in Rendiconti dell'Istituto Lombardo'' vol. 105 (1871) pp. 621-635.

Nexus externi 
 
 

Auctores Latini mediaevales
Interpretes Graeco-Latini
Scriptores Italiae
Iuris consulti
Mortui 1193
Nati saeculo 12
Legati Italiae
Alumni Universitatis Pisanae